На выставе ўдала спалучыліся часткі двух праектаў, што раней экспанаваліся паасобку. Чорна-белыя здымкі зроблены падчас этнаграфічных экспедыцый. Яны былі паказаныя ў складзе праекта “Адна зямля — адна памяць” у 2016-м у Музеі Петруся Броўкі. На каляровых партрэтах — сябры грамадскай арганізацыі “Студэнцкае этнаграфічнае таварыства”, сфатаграфаваныя ў сваіх строях на ўзор народнага адзення. “Гэта людзі, для якіх традыцыі так жа істотныя, як для нас з Кацярынай — распавёў Міхась Аракчэеў. — Большасць нашых праектаў апошніх гадоў прысвечанныя менавіта этнаграфічнай тэматыцы”.